Imtella' Ġunju 29, 2020 - Aġġornata 29 Ta' Ġunju, 2020 12:08pm Bosta esprimew xokk u sogħba għall-mewt għall-għarrieda tad-Dj Bjorn Borg fl-età ta' 31 sena. Borg, li huwa missier ta' żewġt itfal, miet ilbieraħ. Ħafna kienu jafu lil Bjorn fix-xena tal-mużika 'techno' li huwa tant kien iħobb, tant li anki kellu 'tattoo' b'dan il-kliem. Fost dawk li kkummentaw, kien hemm min qal li kien għadu kemm kellem lil Bjorn ftit tal-ħin qabel, fejn qallu li kien se jattendi l-party li kien se jkun qed idoqq fih. Oħrajn irringrazzjawh ta' kemm qalu li kien jieħu ħsiebhom fil-mumenti ħżiena tagħhom, waqt li xi wħud ftakru fil-memorji sbieħ li għandhom miegħu u ddeskrivewh bħala ħabib kbir.